Ir-Regolament tal-Kummissjoni (KE) Nru 656/95
tat-28 ta' Marzu 1995
li jemenda r-Regolament (KEE) Nru 2568/91 dwar il-karatteristiċi taż-żejt taż-żebbuġa u l-fdalijiet taż-żejt taż-żebbuġ u dwar il-metodi rilevanti ta' l-analiżi u r-Regolament tal-Kunsill (KEE) Nru 2658/87 dwar it-tariffa u n-nomenklatura statistika u t-Tariffa Komuni tad-Dwana
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropeja,
Wara li kkunsidrat ir-Regolament tal-Kunsill Nru 136/66/KEE tat-22 ta' Settembru 1966 dwar it-twaqqif ta' l-organizazzjoni komuni tas-suq taż-żjut u x-xaħam [1], kif emendat l-aħħar permezz tar-Regolament (KE) Nru 3179/93 [2], u b'mod partikolari l-Artikolu 35a tiegħu,
Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar it-tariffa u n-nomenklatura statistika u dwar it-Tariffa Komuni tad-Dwana [3], kif emendat l-aħħar permezz tar-Regolament tal-Kummissjoni (KE) Nru 3330/94 [4], u b'mod partikolari l-Artikolu 9 tiegħu,
Billi r-Regolament tal-Kummissjoni (KEE) Nru 2568/91 [5], kif emendat l-aħħar permezz tar-Regolament (KE) Nru 2632/94 [6], jiddefinixxi l-karakteristiċi taż-żejt taż-żebbuġa u l-fdalijiet taż-żejt taż-żebbuġa u l-metodi rilevanti ta' l-analiżi; billi r-Regolament (KEE) Nru 2568/91 jamenda ukoll in-Noti Addizzjonali 2, 3 u 4 tal-Kapitolu 15 tan-nomenkaltura kombinata li tinsab fl-Anness I tar-Regolament (KEE) Nru 2658/87;
Billi, minħabba l-iżviluppi fir-riċerka, il-karakteristiċi taż-żejt taż-żebbuġa kif inhuma mfissra fir-Regolament (KEE) Nru 2568/91 għandhom ikunu emendati biex tkun assigurata aħjar il-purità tal-prodotti marketed u l-metodu rilevanti ta' l-analiżi għandu jkun imfisser;
Billi l-esperjenza tindika li ċerti aġġustamenti għall-metodi li jistabbilixxu l-kontenut trilinolein huma meħtieġa; billi, aktar minn hekk, biex ikompli l-proċess ta' armonizazzjoni ma' l-istandards internazzjonali stabbiliti mill-Kunsill Internazzjonali taż-Żejt taż-Żebbuġa, ċerti limiti li jikkonċernaw il-karakteristiċi taż-żejt taż-żebbuġa u l-fdalijiet taż-żejt taż-żebbuġa għandhom ikunu aġġustjati;
Billi t-tibdiliet tal-karakteristiċi taż-żejt taż-żebbuġa li għalihom saret riferenza hawn fuq jeħtieġu l-emendi tan-Noti Addizzjonali 2, 3 u 4 għal Kapitolu 15 tan-nomenklatura kombinata;
Billi, sabiex jingħata żmien għall-aġġustament għall-istandards ġodda u l-introduzzjoni tal-mezzi meħtieġa biex jiġu mħaddma u biex ikun evitat it-tfixkil lill-kummerċ, id-dħul fis-seħħ ta' dan ir-Regolament għandu jkun pospost għal madwar xahrejn u għandhom isiru dispożizzjonjiet għaż-żejt ippakkjat qabel id-dħul tiegħu fis-seħħ biex ikun użat għal żmien limitat;
Billi, għalhekk, ir-Regolamenti (KEE) Nru 2658/87 u (KEE) Nru 2568/91, l-Anness XIV li emenda l-imsemmija Noti Addizzjonali, għandhom jiġu emendati;
Billi l-miżuri pprovduti f'dan ir-Regolament huma skond l-opinjoni tal-Kumitat ta' Ġestjoni taż-Żjut u x-Xaħmijiet,
ADOTTAT DAN IR-REGOLAMENT:
L-Artikolu 1
Ir-Regolament (KEE) Nru 2568/91 hu emendat kif ġej:
1. fl-Artikolu 2, il-paragrafu li ġej hu miżjud:
"- għad-determinazzjoni tas-stigmastadienes, il-metodu stabbilit fl-Anness XVII.";
2. l-Annessi huma emendati skond l-Anness I t'hawnhekk.
L-Artikolu 2
In-Noti Addizzjonali 2, 3 u 4 tal-Kapitolu 15 tan-nomenklatura kombinata li jinsabu fl-Anness I tar-Regolament (KEE) Nru 2658/87 huma mibdula bit-test stabbilit fl-Anness II t'hawnhekk.
L-Artikolu 3
Dan ir-Regolament għandu jidħol fis-seħħ fis-60 jum ta' wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan m'għandux jgħodd għaż-żejt taż-żebbuġa u l-fdalijiet taż-żejt taż-żebbuġa ippakkjati qabel id-data tad-dħul fis-seħħ u marketed sa l-aħħar tal-10 xahar wara l-imsemmi dħul fis-seħħ.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-28 ta' Marzu 1995.